লতিকা সেন
লতিকা সেন ( বিবাহের পূর্বে নাম লতিকা দাস) (২৭ মে , ১৯১২ - ২৭ এপ্রিল , ১৯৪৯) ছিলেন একজন শিক্ষাবিদ ও সমাজকর্মী। তিনি দেশনেত্রী লীলা রায়ের প্রতিষ্ঠিত 'দীপালি সংঘ'-এর সদস্য হিসাবে নানা বৈপ্লবিক ও সমাজসেবামূলক কাজকর্মে অংশগ্রহণ করেন। অবিভক্ত ভারতবর্ষের কমিউনিস্ট পার্টির প্রথম মহিলা সদস্য ছিলেন তিনি। রাজনৈতিক বন্দিমুক্তির দাবীতে কলকাতায় শান্তিমিছিলে নেতৃত্ব দিয়ে পুলিশের গুলিতে ১৯৪৯ খ্রিস্টাব্দের ২৭ এপ্রিল নিহত হন।